**ΛΑΜΠΕΡΑ ΧΡΙΣΤΟΥΓΕΝΝΑ**

**ΣΤΑ ΞΕΝΟΔΟΧΕΙΑ ΜΕΓΑΛΗ ΒΡΕΤΑΝΝΙΑ & KING GEORGE**

**Αθήνα, 6 Δεκεμβρίου 2023** – Είναι η πιο όμορφη εποχή του χρόνου και η Αθήνα έχει φορέσει τα γιορτινά της. Στα Ξενοδοχεία Μεγάλη Βρεταννία & King George η μαγεία των Χριστουγέννων είναι διάχυτη δημιουργώντας μια ζεστή γιορτινή ατμόσφαιρα και αξέχαστες εμπειρίες για τους επισκέπτες.

Οι περήφανοι Καρυοθραύστες στέκονται στην είσοδο του Ξενοδοχείου Μεγάλη Βρεταννία καλωσορίζοντας τους επισκέπτες και μόλις οι πόρτες ανοίξουν την παράσταση κλέβει το πελώριο και λαμπερό χριστουγεννιάτικο δέντρο που δεσπόζει στο εντυπωσιακό λόμπυ. Τους υπόλοιπους χώρους κοσμούν μοναδικά στολίδια σε διάφορα σχέδια, προσδίδοντας μια νότα μαγείας και λάμψης!

Ταξιδέψτε με ένα πλήθος εορταστικών προτάσεων στην καρδιά της Αθήνας και απολαύστε αξέχαστες γιορτές με τα αγαπημένα σας πρόσωπα.

ΠΡΟΤΑΣΕΙΣ ΔΩΡΩΝ

**GB CORNER GIFTS & FLAVORS**

Στην πιο γνωστή γωνιά της Αθήνας, το [**GB Corner Gifts & Flavors**](https://www.gbcornergifts.com/)του Ξενοδοχείου Μεγάλη Βρεταννία οι ιδέες χριστουγεννιάτικων δώρων είναι αμέτρητες!

Αναζητήστε τις πρωτότυπες συνθέσεις δώρων του ξενοδοχείου που συσκευάζονται σε κομψά κουτιά και μην παραλείψετε να πάρετε για το σπίτι το νέο ονειρεμένο **panettone** που φέρει την υπογραφή του ταλαντούχου Pastry Chef Αλέξανδρου Κούφα. Παρασκευάζεται με χειροποίητο προζύμι και περιέχει επιλεγμένα συστατικά υψηλής ποιότητας, όπως χειροποίητη πάστα φουντουκιού, ξύσμα από εσπεριδοειδή, σοκολάτα gianduja, κάστανα γλασέ και μια νότα από ουίσκι, που του προσδίδουν μια εκλεπτυσμένη γεύση που ξεχωρίζει. Στο κατάστημα διατίθενται επίσης **κομψές χειροποίητες κεραμικές βάσεις,** δημιουργίες των ταλαντούχων καλλιτεχνών Λουκία Θωμοπούλου και Λεωνή Γιατζόγλου, αναδεικνύοντας με πρωτότυπο τρόπο το μοναδικό αυτό έδεσμα.

Για τις ημέρες των γιορτών, η ομάδα του ζαχαροπλαστείου του ιστορικού ξενοδοχείου ετοιμάζει επίσης **συναρπαστικούς κορμούς και μικρά γλυπτά από σοκολάτα** που θα εντυπωσιάσουν τους καλεσμένους σας και είναι εξαιρετική ιδέα δώρου για μικρούς και μεγάλους. Θα τους βρείτε να κοσμούν τη βιτρίνα του GB Corner σε διάφορες γεύσεις για όλα τα γούστα, όπως σοκολάτα με κάστανο και κόκκινα φρούτα, καραμέλα-βανίλια-ανθό αλατιού, φουντούκι-εσπρέσο και 100% σοκολάτα.

Τέλος, εξερευνήστε την σειρά αυθεντικών GB προϊόντων, τα ιδιαίτερα brands χειροποίητων ενδυμάτων και αξεσουάρ και τις ξεχωριστές εμπειρίες χαλάρωσης και ευεξίας που προσφέρονται στο βραβευμένο GB Spa για να προσφέρετε ως δώρο στους αγαπημένους σας.

Κάντε τις αγορές σας και on line στο [**www.grandebretagnestore.com**](http://www.grandebretagnestore.com)

**GB CORNER GIFTS & FLAVORS**

ΞΕΝΟΔΟΧΕΙΟ ΜΕΓΑΛΗ ΒΡΕΤΑΝΝΙΑ

Τ: 2103330750

**KG PERFUMERY**

H KG PERFUMERY στην είσοδο Ξενοδοχείου King George διαθέτει πολύτιμα αρώματα υψηλής ποιότητας, έτοιμα να συσκευαστούν και να παραδοθούν στους αγαπημένους σας!

Ανακαλύψτε τις δημιουργίες **Puredistance**, ενός από τους πιο exclusive οίκους αρωμάτων στον κόσμο και άλλους κορυφαίους Γαλλικούς οίκους αρωμάτων πολυτελείας, όπως **Le Jardin Retrouve** και **Parfum d’ Empire.**  Την μοναδική συλλογή του καταστήματος συμπληρώνουν οι δημιουργίες των οίκων **Etat Libre d’ Orange, Storie Veneziane** και **Manos Gerakinis.**

**KG Perfumery**

ΞΕΝΟΔΟΧΕΙΟ KING GEORGE

T: 210 33 30266

ΓΑΣΤΡΟΝΟΜΙΚΕΣ ΕΜΠΕΙΡΙΕΣ

**WINTER GARDEN CITY LOUNGE**

**Christmas Flavors**

Στο πιο κοσμοπολίτικο lounge της πόλης, το [**Winter Garden**](https://www.marriott.com/hotels/hotel-information/restaurant/details/athlc-hotel-grande-bretagne-a-luxury-collection-hotel-athens/5956615/), έχει στηθεί, όπως κάθε χρόνο, ένας εορταστικός μπουφές γλυκών με τίτλο Christmas Flavors, που επιμελήθηκε και ετοίμασε για τους επισκέπτες o Pastry Chef Αλέξανδρος Κούφας και η ομάδα ζαχαροπλαστικής του ιστορικού ξενοδοχείου.

Επισκεφθείτε την πιο όμορφα στολισμένη Κυρία των Αθηνών και υποδεχτείτε τα Χριστούγεννα απολαμβάνοντας το αγαπημένο σας ρόφημα μαζί με το πιο νόστιμο Χριστουγεννιάτικο μενού γλυκών.

Εξερευνήστε το μενού: [Christmas Flavours](https://issuu.com/grandebretagne/docs/christmas_flavors_2021_promo_menu_pbp?fr=xKAE9_zU1NQ)

ΚΑΘΗΜΕΡΙΝΑ ΣΤΟ WINTER GARDEN | 16:00 – 22:00

**Afternoon Tea**

Το περίφημο Afternoon Tea, που εγκαταστάθηκε στο Winter Garden της Μεγάλης Βρεταννίας από την έναρξη της λειτουργίας του έως σήμερα φοράει τη γιορτινή ενδυμασία του και σας καλωσορίζει σε ένα ταξίδι γεύσεων και αρωμάτων μέσα σε ένα ζεστό περιβάλλον.

Το πιο κομψό **Afternoon Tea** της Αθήνας, διατηρώντας τις αγγλικές παραδόσεις, περιλαμβάνει εκτός από το αυθεντικό τελετουργικό του σερβιρίσματος και μια πλούσια ποικιλία από συνοδευτικά εδέσματα που επιμελούνται ο Executive Chef Αστέριος Κουστούδης και η ταλαντούχα ομάδα ζαχαροπλαστικής του ξενοδοχείου. Το μενού περιλαμβάνει εκλεκτά σάντουιτς, τα κλασικά φρεσκοψημένα σκονς αμυγδάλου με Κορινθιακή σταφίδα, clotted cream και χειροποίητες εποχιακές μαρμελάδες και μια ποικιλία απολαυστικών γλυκών.

ΚΑΘΗΜΕΡΙΝΑ ΣΤΟ WINTER GARDEN | 12:00 – 20:00

**Weekends at Winter Garden**

Τα Σαββατοκύριακα στο Winter Garden του Ξενοδοχείου Μεγάλη Βρεταννία είναι πλέον συνυφασμένα με την πιο μεγαλοπρεπή εμπειρία brunch της Αθήνας. Το Weekends at Winter Garden με την υπογραφή του Executive Chef Αστέριου Κουστούδη επιστρέφει ανανεωμένο με φρέσκα αρτοποιήματα που ζυμώνονται και ψήνονται καθημερινά στο ειδικά διαμορφωμένο αρτοποιείο του ιστορικού ξενοδοχείου.

Η εμπειρία ξεκινά με ένα πλούσιο breadbasket, το οποίο περιέχει χειροποίητες δημιουργίες με σπιτικό προζύμι εμπνευσμένες από τον ταλαντούχο Pastry Chef Αλέξανδρο Κούφα για να συνοδεύσουν τον καφέ, τον χυμό ή το τσάι της επιλογής σας.

Το γευστικό ταξίδι συνεχίζεται με εντυπωσιακά κυρίως πιάτα που επιμελείται η ομάδα των σεφ και περιλαμβάνουν αστακό Thermidor σε ψωμάκι brioche, βασιλικό καβούρι με αυγά Benedict, καπνιστό σολομό με χαβιάρι και χειροποίητα ζυμαρικά. Φέτος για πρώτη φορά, οι σεφ του ξενοδοχείου ολοκληρώνουν την παρουσίαση στο τραπέζι σας προσθέτοντας επί τόπου το χαβιάρι, τη σάλτσα ή τη χειμερινή τρούφα στο πιάτο σας. Ένα ποτήρι Γαλλική σαμπάνια και οι θεσπέσιες νότες της απαλής μουσικής του Winter Garden δημιουργούν την τέλεια αρμονία, ενώ μια επίσκεψη στον μπουφέ με τα γλυκά αριστουργήματα από το ζαχαροπλαστείο του ξενοδοχείου θα σφραγίσει με τον πιο απολαυστικό τρόπο μια αξέχαστη εμπειρία.

Μοιραστείτε στιγμές χαλάρωσης και ζεστασιάς συντροφιά με τα αγαπημένα σας πρόσωπα στη θαλπωρή του Weekends at Winter Garden.

ΣΑΒΒΑΤΟ & ΚΥΡΙΑΚΗ | 11.00-14.00

**Μουσικές βραδιές στο Winter Garden**

Μέσα σε κοσμοπολίτικη ατμόσφαιρα, οι μουσικές βραδιές του Winter Garden επέστρεψαν και σας καλωσορίζουν κάθε Τετάρτη και Πέμπτη με αυθεντικές μελωδίες jazz και όπερας.

**Jazzy Wednesdays κάθε Τετάρτη** από τις 19.30-22.30

Κάθε Τετάρτη, ένα ταλαντούχο μουσικό τρίο σας ταξιδεύει με τις νότες του πιο διάσημου είδους μουσικής στον κόσμο, της Jazz. Διαχρονικές μελωδίες από κοντραμπάσο, τρομπέτα και πιάνο σας υποδέχονται με Jazz διάθεση και χρωματίζουν ρυθμικά τις βραδιές του Winter Garden!

**Opera Nights κάθε Πέμπτη** από τις 19.30-22.30

Απόλυτα εναρμονισμένες με την κλασική αίσθηση του ιστορικού Ξενοδοχείου Μεγάλη Βρεταννία και με το μαγευτικό περιβάλλον του Winter Garden, οι «Βραδιές Όπερας» μας κρατούν συντροφιά κάθε Πέμπτη. Η σοπράνο Κάτια Πάσχου και ο τενόρος Αλέξανδρος Σταυρόπουλος ερμηνεύουν με ευαισθησία και θεατρικότητα εορταστικά χριστουγεννιάτικα ακούσματα με τον Πέτρο Καρπαθάκη στο πιάνο.

Αφεθείτε σε μια μοναδική εμπειρία εξόδου απολαμβάνοντας ζωντανή μουσική με εξαιρετικό φαγητό και καλοφτιαγμένα cocktails στο πιο κομψό καταφύγιο της πόλης, το Winter Garden City Lounge.

**GB ROOF GARDEN RESTAURANT – TUDOR HALL RESTAURANT**

Την παραμονή και ανήμερα των Χριστουγέννων και της Πρωτοχρονιάς επισκεφθείτε τo εμβληματικό

[**GB Roof Garden**](https://www.gbroofgarden.gr/)του Ξενοδοχείου Μεγάλη Βρεταννία και το βραβευμένο με αστέρι Michelin [**Tudor Hall**](https://www.tudorhall.gr/) και απολαύστε παρέα με φίλους και οικογένεια τη θέα της γιορτινής Αθήνας. Ο Executive Chef Αστέριος Κουστούδης μαζί με τους Chefs de Cuisine Νίκο Λιόκα και Νίκο Λειβαδιά επιμελούνται τα εορταστικά μενού για ένα ρεβεγιόν που θα σας μείνει αξέχαστο.

Εξερευνήστε περισσότερα: [CHRISTMAS BROCHURE 2023](https://issuu.com/grandebretagne/docs/christmas_brochure_223x223mm_page-by-page?fr=xKAE9_zU1NQ)

Για κρατήσεις επικοινωνήστε με το Xmas Desk στο 2103330880

ή στο Grandebretagne.xmas@luxurycollection.com

ΕΟΡΤΑΣΤΙΚΑ ΠΑΚΕΤΑ ΔΙΑΜΟΝΗΣ

Επισκεφθείτε τη στολισμένη Αθήνα και απολαύστε μια αξέχαστη διαμονή στο πιο εμβληματικό ξενοδοχείο της πρωτεύουσας. Το εορταστικό πακέτο διαμονής του ιστορικού Ξενοδοχείου Μεγάλη Βρεταννία περιλαμβάνει τα ακόλουθα προνόμια:

* Πρωινό σε μπουφέ καθημερινά στο εντυπωσιακό GB Roof Garden με απρόσκοπτη θέα στην Ακρόπολη
* Εμπειρία Christmas Flavors για δυο άτομα, εορταστικός μπουφές γλυκών που σερβίρεται κάθε απόγευμα στο Winter Garden
* Εορταστικό δώρο καλωσορίσματος

Πληροφορίες και κρατήσεις: [Ξενοδοχείο Μεγάλη Βρεταννία](https://www.marriott.com/offers/festive-celebration-in-athens-off-89664/athlc-hotel-grande-bretagne-a-luxury-collection-hotel-athens)

Τα **Ξενοδοχεία Μεγάλη Βρεταννία και King George**, των οποίων την λειτουργική διεύθυνση έχει η Marriott International, Inc.., είναι ιδιοκτησία της Εταιρείας Ελληνικών Ξενοδοχείων ΛΑΜΨΑ Α.Ε, συμφερόντων του ομίλου Λασκαρίδη.

Marriott International, Inc.

Η Marriott International, Inc. (NASDAQ: MAR)  είναι η μεγαλύτερη εταιρεία ξενοδοχείων στον κόσμο, με έδρα την Bethesda, Maryland, USA,  με 6,900 ξενοδοχεία σε περισσότερες από 130 χώρες, της ιδιοκτησίας ή της διαχείρισής της. Η Marriott αποτελεί μια από τις κορυφαίες πολυεθνικές εταιρείες διαχείρισης και franchise ξενοδοχείων και τουριστικών θέρετρων. Στις 30 κορυφαίες αλυσίδες στην ιδιοκτησία της περιλαμβάνονται:  Bulgari Hotels and Resorts®, The Ritz-Carlton® and The Ritz-Carlton Reserve®, St. Regis®, W®, EDITION®, JW Marriott®, The Luxury Collection®, Marriott Hotels®, Westin®, Le Méridien®, Renaissance® Hotels, Sheraton®, Delta Hotels by MarriottSM, Marriott Executive Apartments®, Marriott Vacation Club®, Autograph Collection® Hotels, Tribute Portfolio™, Design Hotels™, Gaylord Hotels®, Courtyard®, Four Points® by Sheraton, SpringHill Suites®, Fairfield Inn & Suites®, Residence Inn®, TownePlace Suites®, AC Hotels by Marriott®, Aloft®, Element®, Moxy Hotels®, and Protea Hotels by Marriott®. Η εταιρεία δραστηριοποιείται επίσης και στο προνομιούχο προγράμμα επιβράβευσης, Marriott Bonvoy™. Για περισσότερες πληροφορίες, επισκεφτείτε την ιστοσελίδα [www.marriott.com](http://www.marriott.com/) , [www.marriottnewscenter.com](http://www.marriottnewscenter.com/) and @MarriottIntl. Επιπλέον, συνδεθείτε μαζί μας στο [Facebook](https://www.facebook.com/marriottinternational/) και @MarriottIntl στο[Twitter](https://twitter.com/MarriottIntl) και [Instagram](https://www.instagram.com/marriottintl/).

Για περισσότερες πληροφορίες, παρακαλώ επικοινωνήστε:

Μαρία Κουτζαμπάση

Διευθύντρια Δημοσίων Σχέσεων Συγκροτήματος

Ξενοδοχείο Μεγάλη Βρεταννία, Βασ. Γεωργίου Α’ 1, 105 63, Αθήνα

✆: 210 333 0824 🖨: 210 333 0801

🖂 maria.koutzabasi@marriott.com

🖰 www.grandebretagne.gr